منی اودسون قارا تورپاغ، قاراباغ گئتسه اگر،
یوخدور حاقیم من اولوم ساغ، قاراباغ گئتسه اگر.
نه قدر قؽز-گلینیم دۆشدو اسیر گؤز گؤرهسی،
یاز منیم قبریمه آلچاق، قاراباغ گئتسه اگر.
درد وطن دردیدی، باغ دردی چکنلر آلاجاق،
اؤزگه بیر یئرده گؤزل باغ، قاراباغ گئتسه اگر.
قورخودار بیر گئجه والله سنی خالقین غضبی،
یئتمز ایمدادینا چیلداغ، قاراباغ گئتسه اگر.
اوخویوب تاریخی بیر گۆن نوهلرمیز دئیهجک،
بیزه مین طعن ایله قورخاق، قاراباغ گئتسه اگر.
اویناساق ائرمنینین عیشوه-نازیینان یئنه بیز،
قویاجاق چوخ یئره بارماق، قاراباغ گئتسه اگر.
گیرهجک تایقولاغین قبرینه توش چالدیراجاق،
دئیهجک بیزدهدی آرساغ، قاراباغ گئتسه اگر.
قاتیلیر گاه وهابییله کریستیان بو ایشه،
آتماق اۆچون تزه قارماق، قاراباغ گئتسه اگر.
بئله سیرلی و مۆعمّالی گئدیشنن، پۆنهان،
اۆمید اللهادیر آنجاق، قاراباغ گئتسه اگر.
azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab